CELEX: 62018TN0335
Language: el
Date: 2018-05-31 00:00:00
Title: Υπόθεση T-335/18: Προσφυγή της 31ης Μαΐου 2018 — Mubarak κ.λπ. κατά Συμβουλίου

201807060491993942018/C 259/653352018TC25920180723EL01ELINFO_JUDICIAL20180531484922Υπόθεση T-335/18: Προσφυγή της 31ης Μαΐου 2018 — Mubarak κ.λπ. κατά Συμβουλίου
 ---documentbreak--- C2592018EL4820120180531EL0065482492Προσφυγή της 31ης Μαΐου 2018 — Mubarak κ.λπ. κατά Συμβουλίου
   (Υπόθεση T-335/18)2018/C 259/65Γλώσσα διαδικασίας: η αγγλική
      Διάδικοι
   
   
      Προσφεύγοντες: Gamal Mohamed Hosni Elsayed Mubarak (Κάιρο, Αίγυπτος), Alaa Mohamed Hosni Elsayed Mubarak (Κάιρο), Heidy Mahmoud Magdy Hussein Rasekh (Κάιρο), Khadiga Mahmoud El Gammal (Κάιρο) (εκπρόσωποι: B. Kennelly QC, J. Pobjoy, Barrister, G. Martin και C. Enderby Smith, Solicitors)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Οι προσφεύγοντες ζητούν από το Γενικό Δικαστήριο:
   
            —
         
         
            να ακυρώσει την απόφαση (ΚΕΠΠΑ) 2018/466 του Συμβουλίου, της 21ης Μαρτίου 2018, για την τροποποίηση της απόφασης 2011/172/ΚΕΠΠΑ σχετικά με περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Αίγυπτο και τον εκτελεστικό κανονισμό (ΕΕ) 2018/465 του Συμβουλίου, της 21ης Μαρτίου 2018, για την εφαρμογή του κανονισμού (ΕΕ) αριθ. 270/2011 σχετικά με περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Αίγυπτο, καθόσον αφορούν τους προσφεύγοντες·
         
      
            —
         
         
            να κρίνει ότι δεν εφαρμόζονται το άρθρο 1, παράγραφος 1, της απόφασης 2011/172/ΚΕΠΠΑ του Συμβουλίου, της 21ης Μαρτίου 2011, για περιοριστικά μέτρα κατά ορισμένων προσώπων, οντοτήτων φορέων λόγω της κατάστασης στην Αίγυπτο, και το άρθρο 2, παράγραφος 1, του κανονισμού (ΕΕ) 270/2011 του Συμβουλίου, της 21ης Μαρτίου 2011, για περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Αίγυπτο, καθόσον αφορούν τους προσφεύγοντες·
         
      
            —
         
         
            να καταδικάσει το Συμβούλιο στα δικαστικά έξοδα των προσφευγόντων.
         
      
      Λόγοι ακυρώσεως και κύρια επιχειρήματα
   
   Προς στήριξη της προσφυγής τους, οι προσφεύγοντες προβάλλουν τρεις λόγους.
   
            1.
         
         
            Με τον πρώτο λόγο, οι προσφεύγοντες προβάλλουν ότι το Συμβούλιο υπέπεσε σε πολλαπλή πλάνη εκτιμήσεως καθόσον έκρινε ότι επληρούντο τα κριτήρια εγγραφής των προσφευγόντων στο άρθρο 1, παράγραφος 1, της επίμαχης αποφάσεως και στο άρθρο 2, παράγραφος 1, του επίμαχου κανονισμού.
         
      
            2.
         
         
            Με τον δεύτερο λόγο, οι προσφεύγοντες προβάλλουν ότι το άρθρο 1, παράγραφος 1, της επίμαχης αποφάσεως και το άρθρο 2, παράγραφος 1, του επίμαχου κανονισμού είναι παράνομα διότι (α) στερούνται νομικής βάσεως και/ή (β) παραβιάζουν την αρχή της αναλογικότητας.
         
      
            3.
         
         
            Με τον τρίτο λόγο, οι προσφεύγοντες προβάλλουν ότι υπήρξε προσβολή των δικαιωμάτων τους που κατοχυρώνονται στο άρθρο 6, σε συνδυασμό με τα άρθρα 2 και 3, ΣΕΕ και στα άρθρα 47 και 48 του Χάρτη των Θεμελιωδών Δικαιωμάτων της Ευρωπαϊκής Ένωσης λόγω της αποφάνσεως του Συμβουλίου ότι οι ένδικες διαδικασίες στην Αίγυπτο σέβονται τα θεμελιώδη ανθρώπινα δικαιώματα.